مغربی محاذ خاموش ہے

مغربی محاذ خاموش ہے (جرمن: Im Westen nichts Neues، یعنی: ”مغرب میں کوئی نئی بات نہیں“) یہ ایک نیم سوانحی ناول ہے جسے جرمن مصنف ایرش ماریا رمارک نے تحریر کیا، جو جنگِ عظیم اول کے ایک سابق فوجی تھے۔ اس کتاب میں جرمن سپاہیوں کے جنگ کے دوران برداشت کیے گئے جسمانی و ذہنی اذیت ناک تجربات کو بیان کیا گیا ہے نیز اس خلا اور اجنبیت کو بھی جو انھوں نے جنگ سے واپسی کے بعد عام شہری زندگی میں محسوس کی۔ بعض حلقوں میں اسے ”اب تک کا سب سے عظیم جنگی ناول“ بھی قرار دیا گیا ہے۔1987 English-language version, ISBN 978-0-8124-1503-2

یہ ناول سب سے پہلے نومبر اور دسمبر 1928ء میں جرمن اخبار Vossische Zeitung میں قسط وار شائع ہوا اور بعد ازاں جنوری 1929ء کے آخر میں کتابی شکل میں منظر عام پر آیا۔ اس ناول اور اس کے تسلسل  (1931ء) کو نازی دورِ حکومت میں دیگر کتب کے ساتھ ممنوع قرار دے کر نذرِ آتش کیا گیا۔ آل کوائٹ آن دی ویسٹرن فرنٹ نے شائع ہونے کے ابتدائی 18 ماہ میں 22 زبانوں میں ترجمہ ہو کر 25 لاکھ کی تعداد میں فروخت حاصل کی۔

اس ناول پر تین فلمیں بن چکی ہیں، جنھیں کافی سراہا گیا۔ 1930ء کی امریکی فلم (ہدایتکار: لیوس مائل اسٹون)، جس نے دو اکیڈمی ایوارڈ جیتے۔ 1979ء کی امریکی برطانوی ٹیلی فلم (ہدایت کار: ڈیلبرٹ مان)، جسے گولڈن گلوب اور ایمی ایوارڈ ملا۔ 2022ء کی جرمن فلم (ہدایتکار: ایڈورڈ برگر)، جس نے چار اکیڈمی ایوارڈ حاصل کیے۔

یہ اصل کتاب اور اس کا پہلا انگریزی ترجمہ 2024ء اور 2025ء میں امریکا میں عوامی ملکیت میں داخل ہو چکے ہیں جبکہ 1930ء کی فلم 2026ء میں عوامی ملکیت میں شامل ہونے والی ہے۔ اس ناول کا اردو زبان میں ترجمہ  کے عنوان سے ہوا تھا۔ اس ناول پر تفصیلات رالف رسل نے اپنی خود نوشت جس کا ترجمہ ارجمند آرا نے جوئندہ یا بندہ کے عنوان سے کیا ہے، میں قلمبند کی ہیں۔

 حوالہ جات 

زمرہ:آل کوائیٹ آن دی ویسٹرن فرنٹ
زمرہ:جرمن ناول جن پر فلمیں بنیں
زمرہ:جنگ مخالف ناول
زمرہ:لٹل، براؤن اینڈ کمپنی کی کتابیں
زمرہ:یورپ میں وقوع پذیر واقعات پر ناول
زمرہ:1929ء کے جرمن ناول
زمرہ:سنسر شدہ کتابیں
زمرہ:ناول جو پہلے سیریل کی صورت میں شائع ہوئے